Diari Oficial de la Generalitat Valenciana


Sumari del DOGV 5883, del 31-10-2008 (2008/12134)

RESOLUCIÓ de 23 d'octubre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni específic de col·laboració entre la Generalitat i la Universitat Politècnica de València per a la formació teoricopràctica de personal en matèria de ports i costes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5883

Data del DOGV
:   31-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12535


Data del document
:   23-10-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Infraestructures i Transport
    * cooperació administrativa
    * litoral
    * universitat
    * ensenyament superior
    * instal·lació portuària
    * regió costanera

RESOLUCIÓ de 23 d'octubre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni específic de col·laboració entre la Generalitat i la Universitat Politècnica de València per a la formació teoricopràctica de personal en matèria de ports i costes. [2008/12213]  
La Generalitat i la Universitat Politècnica de Valencia han subscrit, després de la tramitació prèvia reglamentària, el 2 d'octubre de 2008, l'addenda al conveni específic de col·laboració per per a la formació teoricopràctica de personal en matèria de ports i costes.  
En compliment del que establix la clàusula sisena de l'addenda, cal publicar en el Diari Oficial de la Comunitat Valenciana l'esmentata addenda, que ha quedat inscrita en el Registre de Convenis de la Generalitat amb el número 1249/2008, i que figura com a annex d'esta resolució.  
València, 23 d'octubre de 2008.- El director general de Relacions amb les Corts i Secretariat del Consell: Ángel Mompó Romero.  
Addenda al conveni específic de col·laboració entre la Generalitat i la Universitat Politècnica de València per a la formació teoricopràctica de personal en matèria de ports i costes  
València, 2 d'octubre de 2008  
Reunits  
D'una part, Mario Flores Lanuza, conseller d'Infraestructures i Transport de la Generalitat (d'ara en avant CIT), en nom i representació d'esta, facultat per l'acord adoptat pel Consell de la Generalitat en la reunió del dia 19 de septiembre de 2008.  
I d'una altra, Juan Juliá Igual, rector de la Universitat Politècnica de València (d'ara en avant UPV), en representació d'esta, en virtut de l'article 55, punt d, dels Estatuts de la UPV, aprovats pel Decret del Consell de la Generalitat Valenciana 253/2003, de 19 de desembre.  
Els compareixents es reconeixen mútuament en la qualitat amb què cada un intervé, així com la capacitat legal necessària per a l'atorgament del present conveni i a este efecte  
Manifesten  
I. Que en data 6 de novembre de 2007, en representació de les respectives administracions, van subscriure conveni específic de col·laboració per a establir els termes i les condicions de la col·laboració institucional entre les parts firmants en el finançament d'activitats formatives en les matèries de ports i costes; i a este efecte regular les condicions de la subvenció nominativa prevista en la llei de pressupostos de la Generalitat per a l'exercici 2007 a favor de la Universitat Politècnica de València.  
II. La definitiva data de formalització del conveni, en relació amb la programació de les activitats formatives, ha suposat que estes hagen de desenvolupar-se en l'exercici 2008, i ambdós administracions tenen la voluntat de fer efectiva la finalitat del conveni subscrit.  
III. D'acord amb el que disposa la clàusula quarta de l'esmentat conveni, la Generalitat ha lliurat el 40% de l'import total de la subvenció.   
Els compareixents, en la representació que tenen, han acordat subscriure la present addenda al conveni de col·laboració per a la formació teoricopràctica de personal en les esmentades matèries de ports i costes realitzat el 6 de novembre de 2007; que es regirà per les següents  
Clàusules  
Primera. Objecte  
La present addenda té com a objecte estendre per a l'exercici 2008 els efectes del conveni subscrit entre les parts el 6 de novembre de 2007, amb la finalitat de donar efectivitat a les activitats formatives que establix i regularitzar les condicions de justificació de les despeses corresponents a l'activitat subvencionada, tenint en compte el compromís adquirit per la Generalitat i el tancament de l'exercici 2007.  
Segona. Vigència  
La vigència de la present addenda té efecte des de l'1 de gener de 2008 i finalitza el 31 de desembre del mateix any.   
Tercera. Finançament  
D'acord amb el que establix el conveni subscrit el 6 de novembre de 2007, la subvenció concedida es va imputar a la línia nominativa denominada «Formació de personal àmbit ports i costes», amb codi T4317000 del capítol 4 del programa 514.10 de la Llei 11/2006, de 27 de desembre, de Pressupostos de la Generalitat per a l'exercici 2007, l'import de la qual ascendix a tres-cents mil euros (300.000,00 €).  
D'este import s'ha lliurat la quantitat de cent vint mil euros (120.000,00 €) el 30 de novembre de 2007.   
Una vegada tancat l'exercici esmentat, els pressupostos de la Generalitat per a l'exercici 2008, aprovats per la Llei 15/2007, de 27 de desembre, establixen la quantitat de cent mil euros (100.000,00 €), en la línia nominativa denominada «Formació de personal d'àmbit de ports i costes», amb codi T6747000 del capítol 4 del programa 514.10, que s'imputa a les activitats formatives objecte d'esta addenda al conveni de col·laboració per a la formació teoricopràctica de personal en matèria de ports i costes.  
Quarta. Limitació de l'objecte del conveni  
Atés que la suma de la quantitat lliurada i la disponible en este exercici ascendix a dos-cents vint mil euros (220.000,00 €), ambdós administracions acorden limitar al dit import la subvenció concedida per a les activitats formatives que es desenvolupen fins a l'acabament de la vigència d'esta addenda, d'acord amb la distribució següent:  
50.000,00 €, corresponents al mòdul 1.  
50.000,00 €, corresponents al mòdul 2.  
50.000,00 €, corresponents al mòdul 3.  
70.000,00 €, corresponents al seminari.  
Cinquena. Subsistència de condicions  
Es consideren subsistents, a l'efecte d'esta addenda, les condicions expressades en les clàusules del conveni subscrit entre les parts el 6 de novembre de 2007 que no contravinguen el que esta disposa.  
Sisena. Publicació de l'addenda   
La present addenda es publicarà en el Diari Oficial de la Comunitat Valenciana i es comunicarà al Registre de Convenis previst en el Decret 20/1993, de 8 de febrer, del Govern Valencià.  
El present document ha sigut llegit pels compareixents, es mostren conformes amb el contingut i, en l'exercici de les atribucions de què són titulars, el firmen en dos exemplars i a un sol efecte en el lloc i la data més amunt indicats.  
El conseller d'Infraestructures i Transport: Mario Flores Lanuza.  
El rector de la Universitat Politècnica de València: Juan Juliá Igual.